
 Nr. 24/792
RAPORT COMUN 

asupra cererii de reexaminare a Legii privind trecerea unor terenuri din domeniul public al statului şi din administrarea Academiei de Studii Agricole şi Silvice "Gheorghe Ionescu - Şişeşti" - Institutul de Cercetare - Dezvoltare pentru Montanologie Cristian - Sibiu în domeniul public al oraşului Cisnădie, Judeţul Sibiu
(PLx. 343/2008/2009)


1. În conformitate cu prevederile art.135 alin.(5) din Regulamentul Camerei Deputaţilor, republicat, prin adresa nr. PLx. 343/9 septembrie 2009, Comisia pentru învăţământ, ştiinţă, tineret şi sport şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere şi avizare, în fond, cu cererea de reexaminare a Legii privind trecerea unor terenuri din domeniul public al statului şi din administrarea Academiei de Studii Agricole şi Silvice "Gheorghe Ionescu - Şişeşti" - Institutul de Cercetare - Dezvoltare pentru Montanologie Cristian - Sibiu în domeniul public al oraşului Cisnădie, Judeţul Sibiu.

Legea are ca obiect de reglementare trecerea unor terenuri din domeniul public al statului şi din administrarea Academiei de Studii Agricole şi Silvice „Gheorghe Ionescu-Şişeşti” – Institutul de Cercetare-Dezvoltare pentru Montanologie Cristian – Sibiu în domeniul public al oraşului Cisnădie, judeţul Sibiu, în scopul soluţionării unor probleme sociale care vizează tinerii sub 35 de ani, răniţi în revoluţie, veterani de război.
2. La lucrări au fost prezenţi 48 deputaţi din totalul de 58 membri ai Comisiilor. 

La dezbaterea Legii a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: doamna Oana Adriana Badea – secretar de stat în cadrul Ministerului Educaţiei, Cercetării şi Inovării; domnul Aurel Florentin Badiu– director în cadrul Ministerului Agriculturii, Pădurilor şi Dezvoltării Rurale.

3. Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este  Cameră decizională. 


Senatul, în calitate de primă Cameră sesizată, a reexaminat această Lege în şedinţa din 7 septembrie 2009 şi a admis cererea formulată de Preşedintele României şi, în consecinţă, a respins Legea.

 4. În raport de obiectul şi conţinutul său, Legea face parte din categoria legilor organice,  potrivit prevederilor art.73 din Constituţia României, republicată.


5. În urma dezbaterii, în şedinţele din 16 şi 23 septembrie 2009, analizând motivele care au determinat transmiterea spre reexaminare a Legii privind trecerea unor terenuri din domeniul public al statului şi din administrarea Academiei de Studii Agricole şi Silvice "Gheorghe Ionescu - Şişeşti" - Institutul de Cercetare - Dezvoltare pentru Montanologie Cristian - Sibiu în domeniul public al oraşului Cisnădie, Judeţul Sibiu, Comisiile au hotărât, cu  unanimitatea voturilor celor prezenţi, admiterea cererii de reexaminare formulată de Preşedintele României şi, în consecinţă, respingerea Legii mai sus menţionate.

